John Higgins

Džonas Higinsas (John Higgins MBE, g. 1975 m. gegužės 18 d.) – profesionalus škotų angliškojo biliardo žaidėjas. Jis yra 31 reitinginio turnyro laimėtojas ir pagal šį skaičių nusileidžia tik Ronnie O'Sullivan (39).
Jis padarė virš 900 šimtinių serijų ir 12 maksimalių breikų – pagal abu kriterijus už jį daugiau turi tik Ronnie O'Sullivan. Higinsas turi vadinamają trigubą karūną Triple Crown, nes yra laimėjęs tris pagrindinius turnyrus: UK Championship (3), Masters (2) ir Pasaulio čempionatą (4): (iš viso 9). Higinsas daugiausia kartų iš eilės (29) dalyvavo prestižiniame Masters turnyre, o tai yra rekordas. Jis rekordinius 5 kartus tapo Welsh Open čempionu.

Higinsas pirmasis iš žaidėjų pasiekė 1000 laimėtų profesionalių rungtynių ribą. Yra daugiausiai snukerio istorijoje rungtynių sužaidęs ir laimėjęs žaidėjas.

1998, 2007, 2009 ir 2011 m. Pasaulio snukerio čempionatų nugalėtojas. Turi daug gerbėjų rytų Europoje.

Indėlis populiarinant angliškąjį biliardą 
Džonas Higinsas išties daug pasitarnavo populiarinant angliškąjį biliardą rytų Europoje. Jo dėka pirmąkart buvo surengti angliškojo biliardo turnyrai Snooker Series – Berlyne, Varšuvoje ir Maskvoje.

Biografija 
Higinsas savo profesionalią karjerą pradėjo 1992 metais, tais pačiais metais kaip ir kiti garsūs žaidėjai Ronnie O'Sullivan ir Markas Viljamsas. Škotas laimėjo pirmąjį čempionatą 1994 m. Jis yra vedęs žmoną Denise ir turi 3 vaikus. Higinsas yra škotų futbolo klubo Celtic fanas.

Išnašos 

Higgins
Higgins